बाबा की मजार पर उर्स 28 दिसंबर से
पटना|हजरत सैयदशहीद गुलाम सफदर पीर मुराद शाह (रह.) यानी हाईकोर्ट बाबा की मजार पर 28 दिसंबर से उर्स शुरू हो जाएगा। तीन दिनों तक चलनेवाले इस अहम उर्स के मौके पर इस वर्ष भी कव्वाली की महफिल नहीं सजेगी। इसकी जगह पर नातिया मुशायरा और फैजाने औलिया काॅन्फ्रेंस होगा। पिछले दो वर्षों से कव्वाली के कार्यक्रम को रोक दिया गया है। उर्स की तैयारी अंतिम चरण में है। मजार से लेकर पूरे परिसर को सजाने का काम चल रहा है। बिहार सुन्नी वक्फ बोर्ड के अध्यक्ष मो. इरशादुल्लाह ने बताया कि उर्स की तैयारी जोरों पर चल रही है। सुरक्षा व्यवस्था बनाए रखने के लिए पुलिस अधिकारियों को कहा गया है।
मुख्यमंत्री,लालू, जीतनराम, रामविलास, रामकृपाल, सहित कई राजनेता करेंगे चादरपोशी :तीन दिनोंतक चलने वाले उर्स में मुख्यमंत्री नीतीश कुमार, राजद सुप्रीमो लालू प्रसाद, शिक्षा मंत्री अशोक चौधरी, केंद्रीय मंत्री रामविलास पासवान रामकृपाल यादव, पूर्व मुख्यमंत्री जीतन राम मांझी, पूर्व उपमुख्यमंत्री सुशील मोदी के अलावा राज्य के कई मंत्री, विधायक सांसद चादरपोशी करने मजार पर पहुंचेंगे।
इसतरह है उर्स का कार्यक्रम: 28दिसंबर को फजर की नमाज के बाद से आठ बजे तक कुरआनखानी, उसके बाद मिलादुन्नबी कुल का आयोजन होगा। उसके बाद तीन दिनों तक चादरपोशी करने का सिलसिला शुरू होगा। 29 को चादरपोशी लंगर का कार्यक्रम है। ईशा की नमाज के बाद नातिया मुशायरा और फैजाने औलिया कॉन्फ्रेंस होगा। 30 को चादरपोशी के साथ ही उर्स का समापन होगा।
नातियामुशायरा और फैजाने औलिया कॉन्फ्रेंस में रहेंगे मौजूद: इसमेंशमीम मुनअमी, सैफुद्दीन फिरदौसी, गुलाम रसूल बलियावी, गुलाम नबी हसन, सनाउल्लाह मुस्तफा, डॉ. हसन रजा, माजिद देवबंदी, गुलाम रसूल शैदा, शंकर कैमूरी, सैयद सदफ, मौलाना तारिक अनवर, सिबतैन रजा, मौलाना इरफानी आदि उलेमा शायर शिरकत करेंगे।
bho_Deva hin_Deva bho_Deva hin_Deva hin_Deva